Na osnovu člana 174 stav 2 tačka 3 Zakona o lokalnoj samoupravi (“Sl. list CG“, br. 02/18, 34/19, 38/20, 50/22 i 084/22“) i člana 34 stav 1 tačka 2 Statuta Opštine Zeta (“Sl. list CG-Opštinski propisi”, br. 012/23) Skupština Opštine Zeta, na sjednici održanoj dana\_\_.\_\_.2023. godine, donijela je

**ODLUKA**

**O UČEŠĆU PREDSTAVNIKA NEVLADINIH ORGANIZACIJA U RADNIM GRUPAMA**

**Član 1**

Ovom odlukom utvrđuju se uslovi i postupak izbora predstavnika nevladinih organizacija u radnu grupu ili drugo radno tijelo (u daljem tekstu radna grupa) koju obrazuje predsjednik Opštine ili starješina organa lokalne uprave za pripremu propisa i opštih akata, izradu projekata, planova i programa razvoja i sl.

**Član 2**

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

**Član 3**

Izbor predstavnika nevladinih organizacija u radnu grupu iz člana 1 vrši se na osnovu javnog poziva koji objavljuje organ lokalne uprave nadležan za pripremu predmetnog akta, odnosno Služba predsjednika Opštine.

Javni poziv objavljuje se na veb stranici opštine i na drugi pogodan način (mediji, mejling lista i sl.) i traje 8 dana od dana objavljivanja.

**Član 4**

Javni poziv sadrži: naziv organa koji obrazuje radnu grupu; naziv akta koji se priprema; broj predstavnika nevladinih organizacija u radnoj grupi; uslove koje mora da ispuni nevladina organizacija da bi predložila kandidata, uslove koje mora da ispuni kandidat koji se predlaže; dokumentacija koja se dostavlja uz predlog predstavnika nevladine organizacije u radnoj grupi; rok i način dostavljanja predloga; mjesto za potpis starješine organa i druge potrebne podatke za sprovođenje postupka (Obrazac 1).

**Član 5**

Nevladina organizacija može da predloži predstavnika u radnu grupu ako:

-je upisana u registar nevladinih organizacija u Crnoj Gori prije objavljivanja javnog poziva iz člana 3 stav 1 ove odluke;

-ima sjedište na teritoriji Opštine Zeta;

-u statutu ima utvrđene djelatnosti i ciljeve u oblastima koje su u vezi sa aktom koji priprema radna grupa;

-je u prethodne tri godine, u oblasti u kojoj radna grupa priprema akt, realizovala projekat, izradila dokument ili sprovela istraživanje usmjereno na unapređenje stanja u toj oblasti;

-je predala poreskom organu prijavu za prethodnu fiskalnu godinu (potvrda o predaji bilansa stanja i uspjeha);

-u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

**Član 6**

Za člana radne grupe nevladina organizacija može da predloži jednog predstavnika.

Predstavnik nevladine organizacije može biti lice koje:

-ima prebivalište na teritoriji Opštine Zeta;

-je u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;

-nije član organa političke partije, javni funkcioner, državni i lokalni službenik, odnosno namještenik.

**Član 7**

Nevladina organizacija dostavlja potrebnu dokumentaciju kojom dokazuje ispunjenost uslova iz člana 5 ove Odluke i predlog svog predstavnika u radnoj grupi, potpisan od strane lica ovlašćenog za zastupanje i ovjeren pečatom nevladine organizacije.

Predlog se podnosi na obrascu koji sadrži: naziv organa kojem se dostavlja predlog; naziv nevladine organizacije koja predlaže predstavnika u radnu grupu; naziv akta koji priprema radna grupa; ime i prezime predstavnika nevladine organizacije u radnoj grupi; podatke o dokumentaciji kojom se dokazuje ispunjenost uslova za nevladinu organizaciju koja predlaže predstavnika i uslova koje predloženi kandidat treba da ispunjava, kao i mjesto za potpis lica ovlašćenog za zastupanje nevladine organizacije (Obrazac 2).

**Član 8**

Uz predlog predstavnika u radnu grupu nevladina organizacija dostavlja:

-kopiju rješenja o upisu u registar nadležnog organa;

-kopiju Statuta nevladine organizacije;

-izjavu potpisanu od strane lica ovlašćenog za zastupanje i potvrđenu pečatom nevladine organizacije, da je u prethodne tri godine, u oblasti u kojoj radna grupa priprema akt, nevladina organizacija realizovala projekat izradila dokument ili sprovela istraživanje usmjereno na unapređenje stanja u toj oblasti, uz odgovarajuće dokaze;

-dokaz da je nevladina organizacija predala nadležnom poreskom organu prijave za prethodnu fiskalnu godinu (kopija bilansa stanja i bilansa uspjeha);

-izjavu lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;

-kopiju lične isprave na osnovu koje se utvrđuje identitet kandidata i biografiju kandidata;

-izjavu potpisanu od strane lica ovlašćenog za zastupanje i potvrđenu pečatom nevladine organizacije, da je kandidat nevladine organizacije u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;

-izjavu kandidata da nije član organa političke partije, javni funkcioner ili državni i lokalni službenik, odnosno namještenik;

-izjavu kandidata o prihvatanju predloga nevladine organizacije za članstvo u radnoj grupi;

**Član 9**

Organ koji obrazuje radnu grupu, u roku od pet dana od isteka roka iz javnog poziva, na veb stranici opštine objavljuje listu predstavnika nevladinih organizacija, sa nazivima nevladinih organizacija koje su ih predložile.

Uz listu iz stava 1 ovog člana, organ objavljuje spisak nevladinih organizacija koje su dostavile neblagovremene i nepotpune predloge, odnosno koje ne ispunjavaju uslove propisane ovom Odlukom.

**Član 10**

Predsjednik Opštine, odnosno starješina organa, aktom o obrazovanju radne grupe, izabraće za člana predstavnika nevladine organizacije koji ispunjava uslove iz člana 6 ove Odluke i za koga je dostavljeno najviše predloga nevladinih organizacija koje su ispunile uslove iz člana 5 ove Odluke.

Izuzetno, u slučaju da za dva ili više predstavnika nevladinih organizacija, koji ispunjavaju uslove iz člana 6 ove Odluke, bude dostavljen jednak broj predloga nevladinih organizacija koje su ispunile uslove iz člana 5 ove Odluke, u sastav radne grupe bira se kandidat sa više iskustva u oblasti koja je predmet uređivanja, koje se utvrđuje brojem projekata, izrađenih dokumenata, sprovedenih istraživanja, održanih skupova usmjerenih na unapređenje stanja u oblasti koja je predmet uređivanja.

**Član 11**

Ukoliko se po javnom pozivu ne prijavi ni jedna nevladina organizacija sa predlogom kandidata za predstavnika nevladine organizacije u radnim grupama ili predloženi kandidat odnosno nevladina organizacija koja je predložila kandidata, ne ispunjava uslove iz člana 5 i 6 ove Odluke, predsjednik Opštine, odnosno starješina organa lokalne uprave nadležan za pripremu predmetnog akta, će obrazovati radnu grupu bez predstavnika nevladinih organizacija.

**Član 12**

Sastavni dio ove Odluke su Obrazac 1 i Obrazac 2.

**Član 13**

Ova Odluka stupa na snagu osmog dana od dana objavljivanja u “Službenom listu Crne Gore-Opštinski propisi”.

**Broj:**

**Anovi, . .2023. godine**

**Skupština opštine Zeta**

**Predsjednik**

Obrazac 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv organa koji obrazuje radnu grupu)

JAVNI POZIV ZA PREDLAGANJE PREDSTAVNIKA NEVLADINE ORGANIZACIJE

U RADNU GRUPU ZA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv akta koji priprema radna grupa)

Broj predstavnika nevladinih organizacija u radnu grupu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uslovi za nevladinu organizaciju koja predlaže predstavnika:

- da je upisana u registar nevladinih organizacija u Crnoj Gori prije objavljivanja javnog poziva; - da ima sjedište na teritoriji opštine Zeta; - da u Statutu ima utvrđene djelatnosti i ciljeve u oblastima koje su u vezi sa aktom koji priprema radna grupa; - da je u prethodne tri godine, u oblasti u kojoj radna grupa priprema akt, realizovala projekat, izradila dokument ili sprovela istraživanje usmjereno na unapređenje stanja u toj oblasti; - da je predala poreskom organu prijavu za prethodnu fiskalnu godinu (potvrda o predaji bilansa stanja i uspjeha); - da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

Uslovi koje predloženi kandidat treba da ispunjava:

- da ima prebivalište na teritoriji opštine; -je u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti; - nije član organa političke partije, javni funkcioner, državni i lokalni službenik, odnosno namještenik;

Dokumentacija koja se dostavlja uz predlog predstavnika nevladine organizacije u radnoj grupi:

-kopiju rješenja o upisu u registar nadležnog organa; -kopiju Statuta nevladine organizacije; -izjavu potpisanu od strane lica ovlašćenog za zastupanje i potvrđenu pečatom nevladine organizacije da je u prethodne tri godine, u oblasti u kojoj radna grupa priprema akt, nevladina organizacija realizovala projekat izradila dokument ili sprovela istraživanje usmjereno na unapređenje stanja u toj oblasti, uz odgovarajuće dokaze; -potvrdu o predaji nadležnom poreskom organu prijave za prethodnu fiskalnu godinu (potvrda o predaji bilansa stanja i bilansa uspjeha); - izjavu lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika; -kopiju lične isprave na osnovu koje se utvrđuje identitet kandidata i biografiju kandidata; -izjavu potpisanu od strane lica ovlašćenog za zastupanje i potvrđenu pečatom nevladine organizacije da je kandidat nevladine organizacije u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti; -izjavu kandidata da nije član organa političke partije, javni funkcioner ili državni i lokalni službenik, odnosno namještenik; - izjavu kandidata o prihvatanju predloga nevladine organizacije za članstvo u radnoj grupi;

Način dostavljanja predloga i rok:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis starješine organa \_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(naziv organa kojem se dostavlja predlog)**

**PREDLOG PREDSTAVNIKA NEVLADINE ORGANIZACIJE U RADNU GRUPU ZA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv akta koji priprema radna grupa)

Naziv nevladine organizacije koja predlaže predstavnika u radnu grupu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime predstavnika nevladine organizacije u radnoj grupi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dokumentacija kojom se dokazuje ispunjenost uslova za nevladinu organizaciju koja predlaže predstavnika i uslove koje predloženi kandidat treba da ispunjava i koja se dostavlja uz predlog:**

-kopiju rješenja o upisu u registar nadležnog organa;

-kopiju Statuta nevladine organizacije;

-izjavu potpisanu od strane lica ovlašćenog za zastupanje i potvrđenu pečatom nevladine organizacije da je u prethodne tri godine, u oblasti u kojoj radna grupa priprema akt, nevladina organizacija realizovala projekat izradila dokument ili sprovela istraživanje usmjereno na unapređenje stanja u toj oblasti, uz odgovarajuće dokaze;

-potvrdu o predaji nadležnom poreskom organu prijave za prethodnu fiskalnu godinu (potvrda o predaji bilansa stanja i bilansa uspjeha);

-izjavu lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;

-kopiju lične ispravu na osnovu koje se utvrđuje identitet kandidata i biografiju kandidata;

-izjavu potpisanu od strane lica ovlašćenog za zastupanje i potvrđenu pečatom nevladine organizacije da je kandidat nevladine organizacije u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;

-izjavu kandidata da nije član organa političke partije, javni funkcioner ili državni i lokalni službenik, odnosno namještenik;

-izjavu predstavnika nevladine organizacije o prihvatanju predloga nevladine organizacije za članstvo u radnoj grupi;

U\_\_\_\_\_\_\_\_\_\_\_\_2023.godine

Potpis lica ovlašćenog za zastupanje nevladine organizacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazloženje**

**I Pravni osnov**

Pravni osnov za donošenje Odluke o učešću predstavnika nevladinih organizacija u radnim grupama nalazi se u članu 174 stav 1 i stav 2 tačka 3 Zakona o lokalnoj samoupravi (“Sl. list CG“, br. 02/18, 34/19, 38/20, 050/22, 084/22“), kojim je propisano da u cilju afirmisanja otvorenog i demokratskog društva organi lokalne samouprave sarađuju sa nevladinim organizacijama na način što se omogućava učešće predstavnika nevladinih organizacija u radu radnih grupa za pripremu normativnih akata ili izradu projekata i programa, kao i člana 34 stav 1 tačka 2 Statuta opštine Zeta Zeta (“Sl. list CG-Opštinski propisi”, br. 012/23) kojim je propisano da Skupština donosi propise i druge opšte akte.

**II Razlozi za donošenje Odluke**

Razlozi za donošenje ove Odluke sadržani su u potrebi obezbjeđivanja i omogućavanja uslova p za učešće predstavnika nevladinih organizacija u procesu donošenja odluka na lokalnom nivou i stvaranje podsticajnog ambijenta za saradnju Opštine Zeta i nevladinih organizacija.

**III Obrazloženje sadržine Odluke**

**Čl. 1- 4** Odluke propisani suuslovi i postupak izbora predstavnika nevladinih organizacija u radnu grupu ili drugo radno tijelo (u daljem tekstu radna grupa) koju obrazuje predsjednik opštine ili starješina organa lokalne uprave za pripremu propisa i opštih akata, izradu projekata, planova i programa razvoja i sl. Postupak se sprovodi putem javnog poziva koji traje osam dana. Dalje, propisana je sadržina javnog poziva.

**Čl. 5 – 8** Odlukepropisani su uslovi koje treba da ispunjavaju nevladina organizacija i predstavnik nevladine organizacije za izbor u radnu grupu za pripremu propisa i opštih akata, izradu projekata, planova i programa razvoja i sl., kao i dokumentaciju koju je dužna nevladina organizacija da dostavi uz predlog predstavnika.

**Čl.9-14** Odluke propisan je način izbora predstavnika nevladinih organizacija u radne grupe, zatim slučajevi u kojima će se neće izabrati predstavnik nevladine organizacije u radnoj grupi, stupanje na snagu ove Odluke.

**IV Sredstva**

Za realizaciju ove Odluke nijesu potrebna finansijska sredstva.

Imajući u vidu sve gore navedeno, predalaže se Skupštini da usvoji Predlog Odluke o učešću predstavnika nevladinih organizacija u radnim grupama.